venstresvingende bilist frifundet for ansvar
en bilist kørte gennem en by med 80-100 km/t. han overhalede en forankørende bil, der overså den bagfra kommende bil og drejede til venstre ind på en p-plads. 

den bagfra kommende bilist havde en promille på over 1,20, og kolliderede voldsomt med den drejende bil. byretten pålagde den bag fra kommende bilist 2/3 af ansvaret og 1/3 til den anden bilist. landsretten gav den bagfra kommende bilist det fulde ansvar, fordi der var kørt med en hastighed på mindst 80 km/t i byzone, at den drejende bilist havde været synlig, at denne havde blinket af og at hastigheden betød, at den forankørende ikke havde nogen reel chance for at opdage den bagfra kommende, før venstresvinget. endelig henviste landsretten til promillen på 1,20. 

normalt vil den venstresvingende bilist få det fulde ansvar, men her var altså en række særlige grunde, som førte til et andet resultat.
vld af 10.06.2013